2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā"**

Izdoti saskaņā ar

Eiropas Savienības struktūrfondu un

Kohēzijas fonda 2014.-2020. gada plānošanas

perioda vadības likuma 20. panta

3., 4., 7. un 8. punktu

Izdarīt Ministru kabineta 2015. gada 10. februāra noteikumos Nr. 77 "Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020. gada plānošanas periodā" (Latvijas Vēstnesis, 2015, 44. nr.; 2016, 113. nr.) šādus grozījumus:

1. Izteikt 17.2. apakšpunktu šādā redakcijā:

"17.2. veic šo noteikumu 16.2. apakšpunktā minēto iepirkumu pirmspārbaudes, izņemot gadījumus, kad par attiecīgo iepirkumu iesniegts iesniegums Publisko iepirkumu likuma 68. pantā vai Sabiedrisko pakalpojumu sniedzēju iepirkumu likuma 72. pantā noteiktajā kārtībā. "

2. Papildināt 58. punktu aiz vārdiem "izskata un" ar vārdiem "iesniedz vadības informācijas sistēmā vai".

3. Izteikt 61. punktu šādā redakcijā:

"61. Valsts ieņēmumu dienests 15 darbdienu laikā pēc pārskata saņemšanas un, ja nepieciešams, pēc šo noteikumu 60. punktā minēto dokumentu saņemšanas pārbauda finansējuma saņēmēja un tā sadarbības partnera iesniegtos dokumentus un sagatavo atzinumu, aizpildot pārskata atbilstošo sadaļu un norādot pievienotās vērtības nodokļa summu, kuru attiecīgi finansējuma saņēmējam un tā sadarbības partnerim ir tiesības vai nav tiesību atskaitīt no valsts budžetā maksājamās nodokļa summas kā priekšnodokli Pievienotās vērtības nodokļa likuma XI nodaļā noteiktajā kārtībā. Atzinumu nekavējoties iesniedz vadības informācijas sistēmā vai nosūta elektroniskā dokumenta formā uz elektroniskā pasta adresisadarbības iestādei, finansējuma saņēmējam un tā sadarbības partnerim zināšanai".

4. Svītrot 2. pielikuma "Maksājuma pieprasījums" D sadaļas 11.2. punktā vārdus "Informācija norādāma kumulatīvi no projekta sākuma".

5. Svītrot 2. pielikuma "Maksājuma pieprasījums" E sadaļas "Dalībnieku saraksts" 1.7. kolonnu.

6. Izteikt 2. pielikuma "Maksājuma pieprasījums" E sadaļas "Dalībnieku saraksts" 6. atsauces pirmo rindkopu šādā redakcijā:

"6 Migranti – personas, kas ieceļojušas Latvijā no citas valsts ar mērķi apmesties tajā uz dzīvi, kas uzskatāmi par ārzemniekiem, repatriantiem, bēgļiem, personām, kurām piešķirts alternatīvais statuss vai patvēruma meklētājiem. Imigrācijas likuma 1. panta 1. punktā noteikts, ka ārzemnieks ir persona, kura nav Latvijas pilsonis un Latvijas nepilsonis. Repatriācijas likuma 2. pantā noteikts, ka repatriants ir persona, kura ir Latvijas pilsonis vai kurai viens no radiniekiem taisnā augšupejošā līnijā ir latvietis vai lībietis (līvs) un kura brīvprātīgi pārceļas uz pastāvīgu dzīvi Latvijas Republikā. Patvēruma likuma 1. panta 9. punktā noteikts, ka patvēruma meklētājs ir trešās valsts piederīgais vai bezvalstnieks, kas šajā likumā noteiktajā kārtībā iesniedzis iesniegumu par bēgļa vai alternatīvā statusa piešķiršanu Latvijas Republikā līdz brīdim, kad stājies spēkā un kļuvis neapstrīdams galīgais lēmums par viņa iesniegumu. Bēglis ir trešās valsts piederīgais vai bezvalstnieks, kuram Patvēruma likumā noteiktajā kārtībā piešķirts bēgļa statuss. Personas, kurām piešķirts alternatīvais statuss ir trešās valsts piederīgais vai bezvalstnieks, kuriem Patvēruma likumā noteiktajā kārtībā piešķirts alternatīvais statuss."

7. Aizstāt 2. pielikuma "Maksājuma pieprasījums" E sadaļas 9. atsaucē vārdus "bēgļu nometnēs" ar vārdiem "patvēruma meklētāju izmitināšanas centros".

8. Izteikt 3. pielikumu jaunā redakcijā (pielikums).

9. Svītrot 4. pielikumu.

Ministru prezidents M.Kučinskis

Finanšu ministre D.Reizniece-Ozola